Foto: Facebook/Twitter



DOK JEDNI koriste selfieje kako bi dali podršku humanitarnim akcijama, drugima je cilj jedino zabava. Kampanja #nomakeupselfie bila je hit na Twitteru ovih dana, a sada je red došao na #sellotapeselfie.



Ponekad nema gluplje glave od one u potrazi za besmislenom zabavom pa su u skladu s time korisnici Twittera i Facebooka svoje glave oblijepili selotejpom i napravili selfieje.



Ideja je potekla od 21-godišnje Lizzie Durley, studentice na sveučilištu u Brightonu, koja je inspiraciju za ovaj trend pronašla u sceni iz filma "Yes Man" u kojem glumi Jim Carrey.



"Imala sam loš dan i sjetila se te scene koja me uvijek zabavlja. Ljudima su dosadili obični selfieji, koncept selfieja spojila sam sa selotejpom i dogodilo se ovo", rekla je Lizzie za Daily Mail.



Otvorila je i Facebook stranicu "Sellotape Selfie" na kojoj možete objaviti vlastitu fotografiju i "nominirati" prijatelja koji se onda mora sam upustiti u ovu avanturu.

Tekst se nastavlja ispod oglasa